polyglot-tagger/wikipedia-language-snippets-filtered huggingface dataset:
దర్గాకు కిసోమీటరు దూరంలో ఉన్న బంగ్లాలో గంధమహోత్సవం నాడు స్వామి వారి గంధాన్ని ఉంచి ముస్లిం మతపీఠాధిపతులు పూజలు నిర్వహించి యాదవ కులస్తుల చేతుల మీదుగా గంధాన్ని గ్రామ పురవీధుల్లో ఊరేగించి దర్గాకు తీసుకెళతారు. బాగ్లాద్‌ నగరంలో ఫాతిమాభీ, కరిముల్లా దంపతులకు మస్తాన్‌వలీ జన్మించారు.ఆయన చిన్నతనంలోనే తల్లిదండ్రులు మరణించడంతో వివిధ ప్రాంతాల్లో సంచరించి చివరకు నెల్లూరు జిల్లాలోని కసుమూరు గ్రామంలో నిలిచిపోయి కొంత కాలం పశువుల కాపరిగా పశువులను మేపుతూ ఉండేవాడు.అనంతరం కాలగర్భంలో కసుమూరు గ్రామంలోని చెరువుకట్ట వద్ద సమాధి అయ్యారు.
కసుమూరు మస్తానయ్య మానసిక వైద్యునిగా ఖ్యాతి పొందారు.ఎన్ని హాస్పిటల్స్‌కు తిరిగినా నయంకాని జబ్బులతో బాధపడుతుండేవారు దర్గాలోని తన చుట్టూ తిరిగే అభాగ్యులకు నయం చేసి పంపేవారు.వివిధ ప్రాంతాల నుండి వచ్చి దర్గా ఆవరణంలో ఉంటూ స్వామి వారికి పూజలు చేసుకుంటూ ఎంతో మంది ఉంటారు. మతిస్థిమితం లేని వారికి కాళ్ళకు సంఖ్యళ్ళు వేసిన వారు దర్గాలో వందల సంఖ్యలో వ్యాధి గ్రస్తులు ఉంటారు.
దర్గాకు మూడు కిలోమీటర్ల దూరంలో వెంకట కృష్ణాపురం వద్ద బావిలో స్వామి నిత్యం స్నానమాచరించేవారు.అందుకనుగుణంగా ఈ బావిని షఫా బావిగా పిలుస్తారు.ఈ బావిలో స్నానమాచరిస్తే శారీరక రుగ్మతలు తొలగిపోతాయని భక్తుల నమ్మకం. మస్తాన్‌బాబా తన చిన్నవయస్సులో గ్రామంలో ఉండే కొండపై ఆటలాడుకునే వాడని చరిత్ర చెబుతుంది.తన చిన్న వయస్సులో తోటి స్నేహితులతో గోలీలాడు ప్రదేశాలలో భక్తులు సంచరించవచ్చు.కొండపై గేదెలు మేపుతూ నిత్యం ఒక బండపై నిద్రించే వాడు. ఆప్రాంతం గుంతగా ఏర్పడి ఉయ్యాల బండగా ఏర్పడింది.నేడు ఆ ప్రాంతాన్ని ఉయ్యాల బండగా భక్తులు పిలుస్తుంటారు.ఈ ఉయ్యాల బండలో పిల్లలు లేని వారు పడుకుంటే సంతానం కలుగుతుందని భక్తుల యొక్క విశ్వాసం.అక్కడే ఉన్న మర్రి వృక్షానికి ముడుపులు, ఉయ్యాలలు కడితే కోర్కెలు తీరుతాయని భక్తుల నమ్మకం.స్వామి వారి పాదాలు, జారుడుబండ వంటి ప్రదేశాలలో ఎంతో ఆహ్లాదకరంగా ఉంటుంది.
పొందుగులలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి. మైలవరం, కొండపల్లి నుండి రొడ్దురవాణా సౌకర్యం ఉంది. రైల్వేస్టేషన్; విజయవాడ 29 కి.మీ దూరంలో ఉంది.
పొందుగులలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. చైతన్య ప్రాథమికోన్నత పాఠశాల, బాలబడి, మాధ్యమిక పాఠశాల‌లు మైలవరంలో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల మైలవరంలో ఉన్నాయి. సమీప మేనేజిమెంటు కళాశాల మైలవరంలోను, వైద్య కళాశాల, పాలీటెక్నిక్‌లు విజయవాడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విజయవాడలో ఉన్నాయి.
తొలిసారిగా ఈ ప‌ద్య‌నాట‌కాన్ని గంగోత్రి స‌మాజ నిర్వాహ‌కులైన నాయుడు గోపికి వినిపించ‌గా ఆయ‌న ముగ్దులై ఈ నాట‌కం నిర్మించుట‌కు ముందుకు వ‌చ్చారు. ఆయ‌న ద‌ర్శ‌క‌త్వంలోనే రూపుదిద్దుకున్న ఈ ప‌ద్య‌నాట‌కం మొద‌టిసారిగా ఆంధ్ర‌ప్ర‌దేశ్ నందినాట‌కోత్స‌వ ప్రాధ‌మిక ప‌రిశీల‌న‌కు గుంటూరులోని శ్రీ‌వేంక‌టేశ్వ‌ర విజ్ఞాన మందిరం క‌ళాక్షేత్రంలో ప్ర‌ద‌ర్శించారు. పుర‌ప్ర‌ముఖులు వీక్షించి నాట‌క ర‌చ‌యిత‌ను, ద‌ర్శ‌కుడిని, బృందాన్ని అభినందించారు. అటుపై తెనాలి పోస్టల్ డిపార్ట్‌మెంట్ వారు నిర్వ‌హించిన పోటీల్లో విద్యాధ‌ర్ కు చిరుస‌త్కారం చేశారు. అదే విధంగా అప్ప‌టికే రంగ‌స్థ‌ల దిగ్గ‌జంగా కొనియాడ బ‌డుతున్న ద‌ర్శ‌కుడు నాయుడు గోపిని య‌స్‌.వి.రంగారావు జీవిత సాఫ‌ల్య పుర‌స్కారంతో గౌర‌వించారు. అటుపై ఒంగోలులో భార‌తీయం క‌ళార్చ‌న‌లో భాగంగా ఈ ప‌ద్య‌నాట‌కం రెండుసార్లు ప్ర‌ద‌ర్శించారు. గుంటూరులోని బృందావ‌న్‌ గార్డెన్స్ శ్రీ‌వేంక‌టేశ్వ‌ర‌స్వామి దేవాల‌యంలో ప్ర‌ద‌ర్శించి ప్రేక్ష‌కుల ర‌సానుభూతుల‌ను మూట‌గ‌ట్టుకున్నారు. అటుపై అనేకానేక ప్ర‌ద‌ర్శ‌న‌లు ఆంధ్ర‌దేశంలో ప్ర‌ద‌ర్శించి, ప్ర‌ద‌ర్శించిన ప్ర‌తిచోటా నాట‌కాభిమానుల నీరాజ‌నాలు అందుకున్నారు గంగోత్రి నాట‌క స‌మాజంవారు.
శ్రీ గురు రాఘ‌వేంద్ర‌ చ‌రితం ప‌ద్య‌నాట‌కం 2012లో విద్యాధ‌ర్ మునిప‌ల్లె ర‌చించారు. దీనిని పెద‌కాకాని గంగోత్రి నాట‌క స‌మాజంవారు ప్ర‌ద‌ర్శించారు. అనేక చోట్ల ప్ర‌ద‌ర్శ‌న‌లు అందుకున్న ఈ ప‌ద్య‌నాట‌కానికి ప్రేక్ష‌కులు బ్ర‌హ్మ‌ర‌థం ప‌ట్టారు. సాక్షాత్తు రాఘవేంద్రస్వామి ఆవాస‌మై కొలువైన మంత్రాల‌యం పుణ్య‌క్షేత్ర శ్రీ‌మ‌ఠ ప్రాంగ‌ణంలో ఈ ప‌ద్య‌నాట‌కాన్ని ప్ర‌ద‌ర్శించి పీఠాధిప‌తుల మ‌న్న‌న‌లు అందుకున్నారు విద్యాధ‌ర్ మునిప‌ల్లె. రాజమండ్రి లోని ఆనం కళాకేంద్రంలో జరిగిన నంది నాటక పరిషత్తు - 2013లో ఉత్తమ తృతీయ ప్రదర్శన, ఉత్తమ సంగీతం విభాగంలో నంది బహుమతులు వచ్చాయి.
అంతేకాక ఈయ‌న ర‌చించిన స్వ‌రార్ణ‌వం, సుప్ర‌భాతం నాటిక‌ల‌కు కువైట్ తెలుగు అసోసియేష‌న్ వారు నిర్వ‌హించిన నాట‌క ర‌చ‌న‌లపోటీల్లో ప్రోత్సాహ‌క బ‌హుమ‌తులు రావ‌ట‌మే కాక అమృత‌వ‌ర్షిణి నాటిక‌కు ప్రేక్ష‌కుల నుంచి మంచి ర‌చ‌యిత‌గా విశేష స్పంద‌న పొందారు. ఈయ‌న వెలుగు-నీడ‌లు, గురుదేవోభ‌వ వంటి తెలుగు టీవీ సీరియల్స్ కూడా ర‌చించారు. దూర‌ద‌ర్శ‌న్ స‌ప్త‌గిరి ఛాన‌ల్‌ద్వారా ప్ర‌సారం చేయ‌బ‌డ్డాయి. అంతేకాక ఇప్ప‌టి వ‌ర‌కూ 28 ల‌ఘుచిత్రాల‌కు క‌థ‌, స్ర్కీన్‌ప్లే, మాట‌లు, ద‌ర్శ‌క‌త్వాలు వ‌హించారు.
వీరు ర‌చించిన ర‌చ‌న‌ల‌లో గ‌మ‌నం, ఉత్తిష్ఠ‌భార‌తి నాటిక‌లు ఎన‌లేని పేరుప్ర‌ఖ్యాత‌ల‌ను తెచ్చిపెట్ట‌గా, శ్రీ‌గురురాఘ‌వేంద్ర‌చ‌రితం వీరిని అతిచిన్న వ‌య‌సులోనే ప‌ద్య‌నాట‌క ర‌చ‌న చేసిన ఇటీవ‌లి క‌విగా ఖ్యాతి తెచ్చిపెట్టింది.
జమ్మూ కాశ్మీర్ లోని చీనాబ్ నది పై భారత ప్రభుత్వం ప్రపంచంలోనే అత్యంత ఎత్తయిన రైల్వే వంతెనను నిర్మిస్తున్నది. దీనిని చీనాబ్ బ్రిడ్జి ప్రాజెక్టుగా పిలుస్తున్నారు. సుమారు రూ.552 కోట్ల అంచనా వ్యయంతో కొంకణ్ రైల్వే ఈ వంతెనను నిర్మిస్తున్నది. బారాముల్లా-జమ్మును కలిపే ఈ వంతెన నిర్మాణం పూర్తయితే. ప్రస్తుతం ఈ రెండు ప్రాంతాల మధ్య ప్రయాణానికి పడుతున్న ఆరున్నర గంటల సమయం సగానికి తగ్గిపోతుంది. దీని నిర్మాణం పూర్తయ్యేసరికి దీని ఎత్తు 359 మీటర్లకు చేరుతుందని అంచనా. అది ప్రస్తుతం ఫ్రాన్స్ రాజధాని పారిస్‌లో ఉన్న ఈఫిల్‌టవర్ కన్నా 35 మీటర్లు ఎక్కువ. 2016 చివరి నాటికల్లా ఈ వంతెన నిర్మాణం పూర్తిచేయాలనే లక్ష్యంతో ఇంజినీర్లు కృషి చేస్తున్నారు. భూకంపాలు, బలమైన ఈదురుగాలులను తట్టుకునేలా దీని నిర్మాణం జరుగుతున్నది. 2002 లోనే దీని నిర్మాణం ప్రారంభమైనా బలమైన ఈదురుగాలులను తట్టుకోగలుగుతుందా?
అన్న అనుమానంతో 2008 లో నిర్మాణం నిలిచిపోయింది. ఆ తరువాత రెండేళ్లకు డిజైన్‌పై సందేహాలు వీడడంతో 2010లో నిర్మాణం మళ్లీ మొదలైంది. దీని నిర్మాణానికి 25వేల టన్నుల ఇనుము అవసరమవుతుందని అంచనా. ఇంద్రధనుస్సు ఆకారంలో నిర్మిస్తున్న ఈ వంతెన విడిభాగాలను చీనాబ్ నది పక్కనే తయారుచేసి రెండు కేబుల్ కార్ల సాయంతో వంతెనకు జత చేస్తున్నారు.
క్రిస్టియన్స్ అధికంగా ఆరాధించే సెయింట్ పాల్ ఇక్కడి సెయింట్ జాన్స్ చర్చ్‌లో కొంత కాలం బోధనలు చేశాడు. రోమ్‌లో రెండేళ్లపాటు హౌస్ అరెస్టులో ఉన్నాక సా.శ. 64లో ఆయనకి అక్కడ మరణ శిక్ష విధించారు. అదేచోట నేటి రోమ్ సెయింట్ పాల్ ఆఫ్ ది త్రీ ఫౌంటెన్స్ అనే ఫౌంటెన్‌ని ఆయన గుర్తుగా ఏర్పాటు చేశారు. ఐనప్పటికీ భక్తులు సెయింట్ పాల్‌ని అక్కడకన్నా సిసిలీలోని ఈ చర్చ్‌కి వచ్చే అధికంగా కొలుస్తారు. పుట్టుకతో యూదు మతస్తుడైన సెయింట్ పాల్ క్రిస్టియన్ మత ప్రచారం అధికంగా చేశాడు. నేటి టర్కీలోని సాల్ అనే చోట జన్మించిన సెయింట్ పాల్ పేర ప్రపంచంలో అత్యధిక చర్చ్‌లు ఉన్నాయి.
ఫోంటానా ప్రిటోరియా: పాతెర్మో సిటీ హోల్ స్క్వేర్‌లోని ఈ ఫౌంటెన్‌ని 1570లో నిర్మించారు. దీని చుట్టూ నగ్న విగ్రహాలను ఉంచడంతో దీనికి ‘్ఫంటెన్ ఆఫ్ షేమ్’ అనే ముద్దు పేరు ఉంది. పర్యాటకులు సాధారణంగా ఇక్కడ ఫోటోలు తీయించుకుంటారు. రినైసెన్స్ ఆర్కిటెక్చర్‌తో నిర్మించబడ్డ ఇది ఫ్లోరెన్స్‌లోని బేకియో అనే ఫౌంటెన్‌ని పోలి ఉంటుంది. కారణం దీన్ని నిర్మించిన వ్యక్తి చాలాకాలం ఫ్లోరెన్స్‌లో నివసించడమే. ఈ నగ్న విగ్రహాల్లో రాక్షసులు, దేవతలు, పురాణ పాత్రలు ఉన్నాయి.
ఇటలీలో ఈ పేరుతో అనేక ప్రదేశాల్లో బొటానికల్ గార్డెన్స్ ఉన్నాయి. సిసిలీలోని యూనివర్సిటీ ఆఫ్ మెసీనా నిర్వహించే ఈ బొటానికల్ గార్డెన్స్‌ని 1638లో పోర్టలెజ్నీ నది పక్కన ఆరంభించారు. 1678లో స్పానిష్ సైన్యం దీన్ని, యూనివర్సిటీని నాశనం చేసింది. 1889లో మళ్లీ దీన్ని ఆరంభించారు. కానీ 1908లో వచ్చిన భూకంపంలో మళ్లీ ఇది నాశనమైంది. నేడు అక్కడ ఉన్నది పునర్‌నిర్మించిన బొటానికల్ గార్డెన్స్. ప్రపంచంలోని వివిధ ప్రాంతాలకి చెందిన మొక్కల, వృక్షాల సంతతిని ఇక్కడ చూడవచ్చు.
క్వార్టోకాంటీ: దీన్ని పియోజా విజిలేనా అని కూడా పిలుస్తారు. ఇది సిసిలీలోని పాలెర్మా అనేచోట గల బరోక్యూస్క్వేర్. రెండు ప్రధాన వీధులు క్రాస్ అయ్యేచోట 1620లో అప్పటి వైస్‌రాయ్ జియాలియోలాసో దీన్ని నిర్మించాడు. ప్రస్తుతం నక్షత్రాకారంలో ఉన్న ఈ స్క్వేర్‌కి నాలుగు వైపులా వీధులు, మిగిలిన మూలల్లో పురాతన బరోక్సూ భవంతులు ఉన్నాయి. ఈ భవంతులు ఒక్కోటి నాలుగు అంతస్తులు ఉంటాయి. దీని నిర్మాణం జరిగినప్పుడు ఐరోపా‌లో టౌన్ ప్లానింగ్‌కి గొప్ప ఉదాహరణగా ఇది విరాజిల్లేది. ఆ పురాతన భవంతుల్లోని రెండు, నాలుగు అంతస్తుల్లో ఫౌంటెన్స్ ఉండడం విశేషం.
ఇది పాలెర్మాలోగల ఓప్రాహౌస్. కింగ్ విక్టర్ ఇమ్మాన్యుయేల్ ఒన్‌కి అంకితమివ్వబడ్డ ఇది ఇటలీలోని అతి పెద్ద ఆప్రా హౌస్. ఐరోపా‌లో నాలుగవ పెద్ద భవనం. 1864లో దీన్ని ఆనాటి మేయర్ నిర్మించాడు. ఒకేసారి మూడువేల మంది కూర్చునే కెపాసిటీ గల దీంట్లో నేడు కేవలం 1350 సీట్లు మాత్రమే ఉన్నాయి. ఇది ఏటవాలుగా ఏడు వరసలు పైకి ఉంటాయి. 1974లో రిపేర్లకి మూసేసిన దీన్ని మళ్లీ 1997లో కానీ తెరవలేదు. ‘గాడ్ ఫాదర్ పార్ట్ త్రీ’ సినిమా చివరి సన్నివేశాలు ఇక్కడే చిత్రీకరించారు. సిసిలీలో ఇంకా ఆక్రోపోలిస్ ఆలయం, ఫోసాడి వల్కనో, బసిలికాడి శాన్‌జియోవన్నీ, సిసియా డిసాన్ నికోలో అల్‌అరీనా, డియోసిసియానో మ్యూజియం, వయారోమా కెథడ్రిల్, పియానో ప్రొవెంజానో అగ్నిపర్వతం, కేట్లాపలాటినా, లాటామియాడెల్ పేరమిజో, కేస్టిల్‌బేనో కేజిల్, ఆర్కియాజికల్ పార్క్ మొదలైనవి చూడదగ్గవి.
ఎత్నా, ట్రోంబోలీ అనే అగ్నిపర్వతాలు సిసిలీ ద్వీపం ఉత్తర దిశలో ఉన్నాయి. గైడ్ సహాయంతో ట్రోంబోలీ అగ్నిపర్వతం మీదకి ఎక్కవచ్చు. ఒకవైపు వేడి లావా కారిన గుర్తులని గైడ్ చూపిస్తాడు. 2002లో వౌంట్ ఎత్నా బద్దలైంది. ఇక్కడ బీచ్‌లలోని ఇసుక నల్లగా ఉండడానికి కారణం ఆ బూడిదే. ఎత్నా ఐరోపా‌లోని అత్యంత ఎత్తయిన అగ్నిపర్వతం. ఇక్కడ వేడినీటి బుగ్గలు కూడా ఉన్నాయి. ఐరోపా‌లో ప్రస్తుతం ఏక్టివ్‌గా ఉన్న అగ్నిపర్వతం ఎత్నానే. సమీపంలోని నెబ్రోడీ-మడోనీ పార్క్‌లని కూడా చూడవచ్చు. అత్యంత పురాతన రాతి ఇళ్లు అల్కాంతర రివర్ పార్కు మొదలైనవి కూడా చూడవచ్చు.
సిసిలీ : మధ్యధరా సముద్రం లోని అతి పెద్ద ద్వీపం సిసిలీ. క్రీస్తు పూర్వం 8000 నుంచే ఇక్కడ మనుషులు జీవించిన దాఖలాలున్నాయి. క్రీస్తు పూర్వం 750లో ఇది గ్రీక్ కాలనీగా ఉండేది. మాఫియా ఇక్కడే పుట్టింది. ఈ రోజుకీ మాఫియా నేర చరిత్రగల వ్యక్తులు ఇటలీ, అమెరికా ఇంకా మరి కొన్ని దేశాల్లో ఉన్నారు. 1946లో ఇటాలియన్ రిపబ్లిక్ స్థాపించబడ్డాక సిసిలీకి స్వయం ప్రతిపత్తి కలిగింది. సంగీతం, ఆర్కిటెక్చర్, భాష, వంటకాల విషయంలో సిసిలీ పేరుపొందింది.
1640లో నిర్మించబడ్డ ఓ కేథడ్రల్ ఇది. 1726లో ఈ చర్చిలోని కొంత భాగాన్ని కూల్చేసి, నాలుగు రోడ్ల కూడలిని పెంచారు. ఇటాలియన్ ప్రముఖుల మృత దేహాలని ఈ చర్చిలో ఖననం చేసారు. రాజకీయ నాయకులు, కళాకారులు, ఇంకా మాజీ ఇటాలియన్ ప్రధానమంత్రి ఫ్రానె్సస్కో క్రిస్పీ, చిత్రకారుడు పియట్రోనోలెలీ, పార్లమెంట్ సభ్యుడు రుజెరోసెటిమో మొదలైనవారి మృతదేహాలని ఇక్కడ ఖననం చేశారు.
సత్కవుల్ హాలికులైననేమి, కందమూల గౌద్ధాలికులైననేమీ అంటూ సగర్వంగా హాలిక వృత్తిని అవలంబించిన కవి- పోతన. ఆయన రచించిన ఆంధ్ర మహాభాగవతం ఎంత ప్రఖ్యాతమో, తన కృతిని భగవంతునికి తప్ప మనుజేశ్వరాధములకు ఇవ్వనని పట్టిన పట్టూ అంతే ప్రసిద్ధము. పోతన జీవితాన్ని అల్లుకుని పాఠకుల్లో ఎన్నెన్నో కథలు ఉన్నాయి. వాటికి మూలసూత్రం పోతన, శ్రీనాథుడు బావ బావమరుదులు కావడం. ఇవన్నీ సాహిత్యలోకంలో పోతన, శ్రీనాథుల సాహిత్యాన్ని ఎలా చూస్తారన్న దానికి గీటురాయి. ఈ నాటక ఇతివృత్తం అటువంటి కథలతోనే అల్లుకుంది.
హైదరాబాదు నగరంలోని శ్రీకృష్ణదేవరాయల ఆంధ్రభాషా నిలయం వారు నిర్వహించ తలపెట్టిన ' పోతన సప్తాహము ' లో ప్రదర్శించుటకు మిత్రులు కోరగా ఈ నాటకాన్ని కవి రచించారు. ఇది రెడ్డి విద్యార్థి వసతిగృహంలో ప్రదర్శించినపుడు చూచిన శ్రీ చెన్నకేశవుల హనుమంతరావు నాయుడు గారు స్వయంప్రేరితులై నాటకాన్ని ముద్రించడానికి ఉత్సాహాన్ని చూపారు.
ఇది మద్రాసు విశ్వవిద్యాలయం వారి విద్వాన్ పరీక్షకు, బెనారస్ హిందూ విశ్వవిద్యాలయం వారి ఇంటర్నీడియన్ పరీక్షకు పాఠ్య గ్రంథంగా నిర్ణయించబడినది.
అతి కొద్ది కాలంలో హరీంద్రనాథ్ తన కుటుంబాన్ని ఆచార్య ప్రఫుల్ల చంద్ర రోడ్ లోని 157/1ఎ నంబరు గల ఇంటికి మారారు. ఈ ప్రాంతం సరోల సుందరీదేవి, ఆమె కుమార్తెలకు పుస్తక పఠనం పట్ల మరింత ఆసక్తిని కలుగుజేసింది. వారి హృదయ వాంఛకు అనుగుణంగా పఠనాశక్తి పెరిగింది. సరల సుందరీ దేవి కోరిక మేరకు వివిధ పుస్తకాలు, గ్రంథములు వివిధ గ్రంథాలయములనుండి నిరంతరం తెప్పించేవారు. అపుడు ఆమె కుమార్తెలకు బాల్య వయసులో పెద్దల పుస్తకాలను చదివేందుకు విరామం ఉండెడిదికాదు. ఆశాపూర్ణ, ఆమె సోదరీమణులు పుస్తకాలతో ప్రేమపూర్వక సంబంధాన్ని యేర్పరచుకున్నారు. ఆశాపూర్ణా దేవి పాఠశాలలో చదువుకోనప్పటికీ ఆమె స్వయం అధ్యయనం ద్వారా కొంత జ్ఞానాన్ని సంపాదించగలిగింది.
ఆశాపూర్ణా దేవి , బెంగాలీ నవలా రచయిత, కవయిత్రి. ఆమె జనవరి 8 1909 న జన్మించారు.ఆమెకు అనేక బహుమతులు, అవార్డులు లభించాయి. 1976 లో జ్ఞానపీఠ అవార్డు, భారత ప్రభుత్వం చే పద్మశ్రీ అవార్దు అందుకున్నారు. జబల్‌పూర్ విశ్వవిద్యాలయం, రవీంద్రభారతి, బృందావన్, జదవ్‌పూర్ విశ్వవిద్యాలయములందు డి.లిట్ ను పొందారు.1989 లో విశ్వభారతి విశ్వవిద్యాలయం ఆమెను "దేశికోత్తమ" అనే బిరుదుతో గౌరవించింది. ఆమె నవలా రచయితగా, లఘు కథా రచయితగా చేసిన కృషికి 1994 లో సాహిత్య అకాడమీ ఆమెను ఉన్నతమైన పురస్కారమైన సాహిత్య అకాడమీ ఫెలోషిప్ ను యిచ్చి సత్కరించింది. ఆమె 1995 లో మరణించారు.
ఆశాపూర్ణాదేవి 1909, జనవరి 8 న జన్మించారు. ఆమె ఆమె మేనమామ గారి స్వస్థలమైన కలకత్తా లోని పోటోల్‌డంగలో జన్మించారు.ఆమె అసలు పేరు అషా పూర్ణ దేవి. ఆమె కుటుంబంలో అమ్మమ్మ గారి ప్రభావం వలన పురాతన అచారాల వలన ఆడపిల్లలను పాఠశాలకు పంపించేవారు కాదు.కానీ ప్రైవేటు ఉపాధ్యాయులు ఇండ్లలో బాలురకు మాత్రమే బోధించే వ్యవస్థ ఉండేది. అపుడు బాలికగా ఉన్న అశాపూర్ణ ఆ పాఠాలను తన సోదరులతో పాటు వారికి వ్యతిరేక దిశలో కూర్చుని వినేది. ఈ విధంగా అక్షరజ్ఞానం కలిగింది.
ఆమె తండ్రి హరేంద్రనాథ్ గుప్తా ప్రముఖ కళాకారుడు. ఆయన ఆ కాలంలో సి.లాజరస్ అండ్ కోలో ఫర్నిచర్ తయారు చేసిన డిజైనర్ గా ఉండేవారు. ఆమె తల్లి అయిన సరోల సుందరి ఉన్నత కుటుంబం నుండి వచ్చిన పుస్తక ప్రేమికురాలు. ఈ కారణంగా ఆశాపూర్ణాదేవి, ఆమె సోదరీమణులకు పుస్తక పఠనం పట్ల ఆసక్తి పెరిగింది.
షేక్ మహమ్మద్ మియా :- వరంగల్ జిల్లా, చిన్నగూడూర్ గ్రామంలో జన్మించారు. జీవికకోసం ఊరూరూ తిరుగుతూ, చివరికి రొట్టమాకు రేవు గ్రామంలో స్థిరపడ్డారు. ఈయనకు ఐదుగురు కుమారులు, ఒక కూతురు. యాకూబ్ రెండవవారు.
కె.యల్. నరసింహారావు :- ఇల్లందు తాలూకా బేతంపూడిలో పుట్టారు. స్వాతంత్ర్యోద్యమం, తెలంగాణ సాయుధ పోరాటాల్లో పాల్గొన్నారు. జైలుకెళ్లారు. మొదటిసారిగా పీపుల్స్ డెమొక్రటిక్ ఫ్రంట్ తరపున 1952లో ఇల్లెందు శాసనసభ నియోజకవర్గం నుండి అతి చిన్నవయనులో ఎమ్మెల్యేగా ఎన్నికయ్యారు. ఆ తరువాత మరో రెండుసార్లు కమ్యూనిస్టు పార్టీ నుంచి ఎమ్మెల్యేగా ఎన్నికయ్యారు. చివరివరకూ మార్క్సిస్టు పార్టీలో ఉన్నారు. వీరికి ఇద్దరు కుమారులు, ఒక కుమార్తె.
పురిటిపాటి రామిరెడ్డి :- ఈయన శిలాలోలిత తండ్రిగారు. కృష్ణా జిల్లా, డోకిపర్రు గ్రామంలో జన్మించారు. ప్వాతంత్రోద్యమంలో పాల్గొన్నారు. హందీలో ఎంఏ వరకు చదువుకొని చివరి వరకూ హిందీ ఉపాధ్యాయునిగా శంషాబాద్, హైదరాబాద్ లలో పనిచేశారు. కొన్నాళ్లపాటు రాష్ట్రపతి నీలం సంజీవరెడ్డి గారికి హిందీ బోధకుడిగా పనిచేశారు. వీరికి ఇద్దరు కుమారులు, ఇద్దరు కుమార్తెలు.
2015, అక్టోబరు 10న ఖమ్మం జిల్లా లోని కారేపల్లి సమీపంలోని రొట్టమాకు రేవు గ్రామంలోని బుగ్గవాగు ఒడ్డున జరిగిన ఈ కార్యక్రమంలో షేక్‌ మహమ్మద్‌ మియా స్మారక అవార్డును నందిని సిధారెడ్డి కి, కె.ఎల్‌. నర్సింహారావు స్మారక అవార్డును మోహన్‌ రుషి కి, పురిటిపాటి రామిరెడ్డి స్మారక అవార్డును హిమజ కి అందించారు.
ప్రెస్ అకాడెమి చైర్మెన్ అల్లం నారాయణ, ఆంధ్రజ్యోతి ఎడిటర్ కె.శ్రీనివాస్, ప్రొ.ఘంటా చక్రపాణి, ఖాదర్ మొహియుద్దీన్, ఎన్.వేణుగోపాల్, సురేంద్ర రాజు, దీవి సుబ్బారావు, దర్శకులు 'ఓనమాలు' క్రాంతి మాధవ్, వాగ్గేయకారులు గోరటి వెంకన్న, జయరాజ్ చిత్రకారులు లక్ష్మణ్ ఏలె, మోహన్, శంకర్ ఇంకా కవులు, రచయితలూ పాల్గొన్నారు.
తన తండ్రిగారైన కీ.శే. షేక్ మహమ్మద్ మియా, గురువుగారైన కీ.శే. కె.యల్.నరసింహారావు, మామగారైన కీ.శే. పురిటిపాటి రామిరెడ్డి గార్ల స్మారక కవితా పురస్కారాన్ని ఏర్పాటుచేశారు. తన పుట్టిన ఊరైన ఖమ్మం జిల్లా, కారేపల్లి మండలం రొట్టమాకు రేవు గ్రామంలో ఈ పురస్కారాన్ని ప్రతిఏటా అక్టోబరు 10వ తారీకున అందజేస్తారు.
జిల్లా ఆగ్నేయ సరిహద్దులో సుల్తాన్‌పూర్ జిల్లా ఉంది. దీనిని రాజ్‌పూర్ - అమేఠీ అంటారు. రాజ్‌పూర్ అమేఠీ రాజా నివసించిన ప్రాంతం. అమేఠీ రాజా ప్రస్తుతం రామ్‌నగర్ వద్ద నివసుస్తున్నాడు. ఆయన పూర్వీకులు రాజ్‌పూర్ - ఫూల్‌వారి వద్ద నివసించారు. ఇక్కడ బాచ్‌కోటి రాజులు నిర్మించిన కోటలో నివసించారు. ఇక్కడ 100 సంవత్సరాల పూర్వం నిర్మించిన హనుమాన్‌గర్ ఆలయం, మసీదు ఉన్నాయి. రామ్‌నగర్ కోటకు 3 కి.మీ దూరంలో ప్రఖ్యాత కవి సన్యాసి "మాలిక్ ముహమ్మద్ జాయసీ" సమాధి ఉంది.
జిల్లా 269’ ఉత్తర అక్షాంశం, 8149’ తూర్పు రేఖాంశంలో ఉంది. ఇది సముద్రమట్టానికి 101 మీ ఎత్తున ఉంది. జిల్లా వైశాల్యం 3063. జిల్లా భూభాగం సాధారణంగా చదరంగా ఉంటుంది. పొరుగున ఉన్న నదీలోయలతో అక్కడక్కడా విభజించబడుతూ ఉంటుంది. జిల్లా మధ్యభాగం నుండి గోమతీ నది ప్రవహిస్తుంది. ఉత్తరాన ఫైజాబాద్, దక్షిణాన ప్రతాప్‌గఢ్, పశ్చిమాన బారాబంకీ, రాయ్‌బరేలి జిల్లాలు అమేఠీ జిల్లాకు సరిహద్దులుగా ఉన్నాయి.
2010 జూలై 1 న సుల్తాన్‌పూర్ జిల్లా నుండి కొంతభూభాగం వేరుచేసి, ఉత్తరప్రదేశ్‌లో 72వ జిల్లాగా అమేఠీ జిల్లాను ఏర్పరచారు. సుల్తాన్‌పూర్ జిల్లాలోని అమేఠీ, గౌరిగంజ్, ముసాఫిర్‌ఖానా, మునుపటి రాయ్‌బరేలి జిల్లా నుండి రెండు తాలూకాలను కలిపి ఈ జిల్లా రూపొందించారు. గతంలో జిల్లా పేరు ఛత్రపతి షాహూజీ మహరాజ్ నగర్ జిల్లా అని ఉండేది. తరువాత దానిని తిరిగి అమేఠీ అని మార్చారు.
అమేఠీ జిల్లా ఉత్తర ప్రదేశ్, భారతీయ ప్రధాననగరాలతో రహదారి, రైలు మార్గాలతో చక్కగా అనుసంధానించబడింది. జిల్లా నుండి ప్రధానంగా ఢిల్లీ, లక్నో, కాన్పూర్, డెహ్రాడూన్, హరిద్వార్, అలహాబాద్, వారణాసి, కోలకతా, పూరీ, భోపాల్, ముంబై, బెంగుళూర్ వంటి నగరాలకు రైలు వసతి ఉంది. అమేఠీ నుండి ఉత్తర ప్రదేశ్ రాష్ట్ర రవాణా సంస్థకు చెందిన బస్సులు ప్రధాన నగరాలకు నడుస్తున్నాయి.
1980 నుండి అమేఠీ నియోజజవర్గం నెహ్రూ - గాంధీ కుటుంబ స్థానంగా ఉంటూ వచ్చింది. గత ప్రధానమమంత్రి నెహ్రూ, ఆయన మనుమలు సంజయ్ గాంధి, రాజీవ్ గాంధి, సోనియా గాంధి, రాహుల్ గాంధీ ఈ నియోజకవర్గం నుండి పార్లమెంటుకు పోటీ చేసారు.
ఉత్తర ప్రదేశ్ రాష్ట్రం లోని జిల్లాలలో అమేఠీ జిల్లా ఒకటి. గౌరీగంజ్ పట్టణం జిల్లా కేంద్రంగా ఉంది. అమేఠీ జిల్లా ఫైజాబాద్ డివిజన్‌లో భాగంగా ఉంది. జిల్లా వైశాల్యం 3,070 చ.కి.మీ.
అమేఠీ జిల్లా సాధారణంగా చదరంగా ఉంటుంది. జిల్లా అంతటా గోమతీ నది ప్రవహిస్తుంది. ఇది వ్యవసాయ భూమిగా వర్గీకరింవబడింది.
జీ మాధవన్ నాయర్ భారత అంతరిక్ష పరిశోధనా సంస్థ మాజీ అధ్యక్షుడు, స్పేస్, భారతదేశం ప్రభుత్వం శాఖకు కార్యదర్శిగా సెప్టెంబరు 2003 నుంచి బాధ్యతలు స్వికరించారు. అతను చైర్మన్, స్పేస్ కమిషన్, ఆంత్రిక్స్ కార్పొరేషన్, బెంగుళూర్ యొక్క పాలక చైర్మన్ గా చేసారు. మాధవన్ నాయర్ గారికి 2009 జనవరి 26 న, పద్మ విభూషణ్, భారతదేశం రెండవ అతిపెద్ద పౌర గౌరవం లభించింది. అతను ఇండియన్ ఇన్స్టిట్యూట్ ఆఫ్ టెక్నాలజీ పాట్నా, బోర్డు ఆఫ్ గవర్నర్స్ కి చైర్మన్ గా పనిచేశాడు. అతని పై అంత్రిక్స్- దెవాస్ ఒప్పందం చేసాడని ఆరోపించబడుతున్న సమయంలో స్వచ్ఛందంగా దిగిపోయారు.
కాంట్రాక్ట్ చైర్మన్ ఇస్రో, కార్యదర్శిగా తన హయాంలో 2005 జనవరి 28 న ఆంత్రిక్స్ కార్పొరేషన్, దేవాస్ మల్టీమీడియా లిమిటెడ్ మధ్య సంతకం, భారతదేశంలో చాలా వివాదం జరిగింది. 2012 జనవరి 25 న వివాదం తరువాత ఆయన ఏ ప్రభుత్వం ఉద్యోగ హోదా చేపట్టుకొకుండా బహిష్కరించబడ్డాడు, ఇది ప్రభుత్వం ఇటీవల సమీక్ష చేపట్టింది.
మాధవన్ నాయర్ అన్ని అసమానతల వ్యతిరేకంగా ని త్రివేండ్రంలో ప్రారంభించారు . దాని స్థాపనలో అనేక అభ్యంతరాలు, ఇబ్బందులు వచ్చయి. తన నిర్ణయానికి శక్తి, పారదర్శకత, నాయకత్వ తయారు అన్నిటితో సమస్యలను తొలగించబడాయి.
మాధవన్ నాయర్ అక్టోబర్ 31, 1943లో కేరళలోని తిరువనంతపురంలో జన్మించాడు. 1966లో కేరళ యూనివర్సిటీ నుండి ఎలక్ట్రానిక్స్ విభాగంలో పట్టభద్రుడయిన మాధవన్ నాయర్ ఆ తరువాత ముంబైలోని ప్రతిష్ఠాత్మక భాభా అటమిక్ రీసెర్చ్ సెంటర్ లో శిక్షణ పొందాడు.1
భారతీయ అంతరిక్ష పరిశోధనా సంస్థ ఛైర్మన్గా, నాయర్ స్పేస్ టెక్నాలజీ, జాతీయ అభివృద్ధి దాని అప్లికేషన్ అభివృద్ధి బాధ్యతను అప్పగించారు.
ఇతడు 1944, అక్టోబరు 16వ తేదీన కేరళ రాష్ట్రంలోని త్రిచూర్ పట్టణానికి సమీపంలో ఉన్న ఒక అగ్రహారంలో టి.కె.లక్ష్మణ అయ్యర్, రాజమ్మాళ్ దంపతులకు జన్మించాడు. ఇతని బాల్యం అంతా కేరళలోనే గడిచింది. మాతృభాష తమిళం. మలయాళ మాధ్యమంలో చదువుకున్నాడు. ఉపనయనం తరువాత తండ్రి దగ్గర సంస్కృతం నేర్చుకున్నాడు. కాలేజీ చదువు ముగిసిన తరువాత ముంబైలో రాష్ట్రీయ కెమికల్స్ అండ్ ఫర్టిలైజర్స్ అనే కంపెనీలో ఉద్యోగంలో చేరాడు. అనంతరం విశాఖపట్టణంలోని ఆంధ్రా పెట్రోకెమికల్స్‌లో మెరుగైన ఉద్యోగం రావడంతో తన మకాం విశాఖపట్టణానికి మార్చి అక్కడే స్థిరపడ్డాడు. ముంబైలో ఉన్నప్పుడు హిందీ, విశాఖపట్టణంలో తెలుగు భాషలు నేర్చుకున్నాడు. 1969లో తెలుగమ్మాయి భట్టిప్రోలు నాగసుందరితో వివాహం జరిగింది. వీరికి ఇద్దరు అమ్మాయిలు జన్మించారు. ఇతడు సీనియర్ మేనేజర్‌గా పదవీవిరమణ చేసి ప్రస్తుతం సాహిత్యాధ్యయనానికే పూర్తి సమయాన్ని కేటాయిస్తున్నాడు.
ఉద్యోగరీత్యా మలయాళ సాహిత్యానికి దూరమైన తరువాత ఎంతో కష్టాలను ఎదుర్కొని తెలుగు భాషను నేర్చుకున్నాడు. 1980 నుండి తెలుగు సాహిత్యం అధ్యయనం చేయడం మొదలుపెట్టాడు. ఆధునికాంధ్ర సాహిత్యంతో పాటుగా ప్రాచీన కావ్యాలను కూడా విరివిగా చదివాడు. ఇతడు తెలుగులో మొదటి రచన చేయడం వెనుక ఒక ఆసక్తి కరమైన నేపథ్యం ఉంది. తన సహోద్యోగులతో వాదప్రతివాదాలలో వారు చేసిన సవాల్‌ను స్వీకరించి మొట్టమొదటి కథ జవాబులేని ప్రశ్నను వ్రాశాడు. ఆ కథకు ఆంధ్రజ్యోతి వారపత్రిక నిర్వహించిన కథలపోటీలో ప్రథమ బహుమతి వచ్చింది. అప్పటినుండి సుమారు 200 కథలు, 50 కవితలు తెలుగులో వ్రాశాడు. ఇతడికి విశాఖలోని విశాఖసాహితి, సహృదయసాహితి, మొజాయిక్ సంస్థలతో సంబంధం ఉంది. చివరి రెండు సంస్థలకు అధ్యక్షుడిగా వ్యవహరిస్తున్నాడు. ఇతని రచనల గురించి పరిశోధనలు జరిపి తెలుగు విశ్వవిద్యాలయంలో ఎం.ఫిల్, పి.హెచ్.డి స్థాయిలో జరిగాయి.
ఇతడు 12 పుస్తకాలు మలయాళం నుండి తెలుగులోనికి, 13 పుస్తకాలు తెలుగు నుండి మలయాళ భాషలోనికి అనువదించాడు. రెండు భాషల్లో కవిత్వం, కథ, నవల అనే ప్రక్రియలకు సంబంధించిన రచనలను అనువాదం చేశాడు. కేంద్ర సాహిత్య అకాడెమీ, నేషనల్ బుక్ ట్రస్ట్, ద్రవిడ విశ్వవిద్యాలయం, కేంద్రీయ విశ్వవిద్యాలయం మొదలైన సంస్థల కొరకు అనువాదాలు చేశాడు. సెంట్రల్ లాంగ్వేజస్ రీసర్చ్ ఇన్స్టిట్యూట్ వారికి తెలుగు - మలయాళ నిఘంటు రచనలో సహకరించాడు. అనేక సెమినార్లు సభలకు హాజరై ఎందరో రచయితలతో, భాషావేత్తలతో, సాహితీవేత్తలతో చర్చలలో పాల్గొన్నాడు.
ఇతడు తొమ్మిదవ తరగతి చదువుతున్నప్పుడు మొట్టమొదటి కవిత 'ఆకలి' వ్రాశాడు. అది వాళ్ల స్కూలు మ్యాగజైన్‌లో ప్రచురింపబడి అందరి ప్రశంసలు అందుకుంది. 10వ తరగతి చదివే సమయంలో ఒక నాటిక వ్రాసి ప్రసిద్ధ మలయాళ వారపత్రిక మాతృభూమి నిర్వహించిన ఏకాంకిల పోటీకి పంపాడు. దానికి ప్రథమ బహుమతి వచ్చింది. ఆ తరువాత ఒక దశాబ్దకాలం 1960-70ల మధ్య మలయాళంలో విరివిగా కవితలు వ్రాసి యువకవిగా గుర్తింపు పొందాడు. ఎం.టి.వాసుదేవన్ నాయర్, పి.కుంజిరామన్, తక్కళి, శంకర్ కురుప్, కేశవదేవ్ వంటి ప్రముఖ మలయాళ రచయితల అభిమానాన్ని చూరగొన్నాడు.
రాష్ట్రంలో పూర్వకాలంలో కరణం, మునసబు, పట్వారీ, పటేల్ లాంటి గ్రామాధికారుల వ్యవస్థ అమల్లో ఉండేది. వీరు ఆయా గ్రామాల్లో స్థిర నివాసం ఉంటూ పాలనా వ్యహహారాలను చూసుకునేవారు. ప్రభుత్వం 1985లో వీరిని తొలగించి, గ్రామ పాలనాధికారుల విధానాన్ని ప్రవేశపెట్టింది. పంచాయతీలను రెవెన్యూ వ్యవస్థ నుంచి వేరు చేసిన నేపథ్యంలో 2007 ఫిబ్రవరి నుంచి వి.ఆర్.ఒ. విధానం అమల్లోకి వచ్చింది.
ఫలితంగా కొన్ని చోట్ల ఉండాల్సినవారి కంటే ఎక్కువమంది, కొన్ని చోట్ల తక్కువమంది, మరికొన్ని చోట్ల అసలు లేని పరిస్థితి ఏర్పడింది.
ఈ అసమానతల కారణంగా ప్రజలకే కాకుండా పాలనాపరంగా కూడా ఇబ్బందులు ఎదురయ్యాయి. ఈ సమస్యను గుర్తించిన ప్రభుత్వం వీఆర్వోలను సొంత గ్రామాలకు బదిలీ చేయడాన్ని నిలిపేసింది. జిల్లాల్లో ఖాళీగా ఉన్న వి.ఆర్.ఒ. పోస్టులను సంబంధిత జిల్లా ఎంపిక కమిటీ భర్తీ చేస్తుంది.
గ్రామస్థాయిలో అమల్లో ఉండే అతి ప్రాచీన పాలనా వ్యవస్థే పంచాయతీ. దీన్నే స్థానిక స్వపరిపాలనా సంస్థల వ్యవస్థ, పంచాయతీరాజ్ వ్యవస్థ అని కూడా అంటారు. గ్రామ రాజ్యం ద్వారా రామరాజ్యం ఏర్పాటు చేయాలని గాంధీజీ కలలు కన్నారు.ఆయన దృష్టిలో ప్రతి గ్రామపంచాయతీ ఒక చిన్న గణతంత్ర రాజ్యం. దేశాభివృద్ధికి మూలం గ్రామాభివృద్ధే. అందువల్ల గ్రామాభ్యుదయానికి గ్రామపంచాయతీల ఏర్పాటు, వాటికి విస్తృత అధికారాలు ఇవ్వడానికి రాజ్యాంగం ప్రాధాన్యం ఇచ్చింది. పంచాయతీరాజ్ వ్యవస్థలో గ్రామాల అభివృద్ధికి ఆ గ్రామ ప్రజలే పాటుపడటానికి వీలు కల్పించారు.
ప్రాచీన కాలంలో పనిచేస్తున్న గ్రామపాలన వ్యవస్థ అప్పటి సాంఘిక పరిస్థితులకు అనుగుణంగా అయిదు ప్రధాన వృత్తుల ప్రతినిధులతో పనిచేసేది. అయితే ఇది ఎక్కువగా అణిచివేతకు గురయ్యేది. బ్రిటిష్ పాలనా ప్రారంభంలో అంతగా ఆదరణకు నోచుకోకపోయినప్పటికీ జనరల్ గవర్నర్ 'రిప్పన్' ప్రోత్సాహంతో స్థానిక స్వపరిపాలనా సంస్థలు పునరుజ్జీవనం పొందాయి. 1919, 1935 భారత ప్రభుత్వ చట్టాలు కొంతమేరకు వీటికి బలాన్ని చేకూర్చాయి.
భారతదేశంలో మూడంచెల పంచాయతీరాజ్ వ్యవస్థను ప్రారంభించిన తొలి రాష్ట్రం రాజస్థాన్ కాగా, ఆంధ్రప్రదేశ్ రెండోది. 1959 నవంబరు 1న ఆంధ్రప్రదేశ్లోని రంగారెడ్డి జిల్లా షాద్నగర్లో ఈ వ్యవస్థను ప్రారంభించారు.
ఈ విధంగా వికేంద్రీకరించాల్సిన వాటిలో వ్యవసాయం, దానికి సంబంధించిన విధులు, ఆరోగ్యం, విద్య, రోడ్లు, గ్రామీణ పరిశ్రమలు, వెనుకబడిన తరగతుల సంక్షేమం మొదలైన విధులను కమిటీ ప్రత్యేకంగా పేర్కొంది.
జిల్లాస్థాయికి వికేంద్రీకరించిన రాష్ట్ర కార్యక్రమాలు, ప్రణాళికా రూపకల్పనను జిల్లా పరిషత్తుకు అప్పగించగా, వాటి అమలును మండల పంచాయతీలకు అప్పగించారు.
అభివృద్ధి కార్యక్రమాల్లో ప్రజలు పాల్గొనేలా చేసే పౌరసేవా విధులు, సంక్షేమానికి సంబంధించిన విధులను కూడా మండల పంచాయతీకి అప్పగించారు.
రెవెన్యూ, శాంతి భద్రతల లాంటి విధులు కలెక్టర్ వద్దనే ఉండాలనీ, అభివృద్ధి పనులకు అవసరమైనంత వరకు మాత్రమే అవి పంచాయతీరాజ్ వ్యవస్థలకు ఇవ్వాలనీ అశోక్ మెహతా కమిటీ సూచించింది.
జిల్లాస్థాయిలో ఆర్థిక ప్రణాళికకు సంబంధించిన పనులను మొత్తం జిల్లా పరిషత్తుకే అప్పగించాలి. జిల్లా పరిషత్తు అభివృద్ధి శాఖల అధికారులు దానికే చెందిన ప్రధాన కార్యనిర్వహణాధికారి ఆధీనంలో ఉండాలి.
ప్రతి మండల పంచాయతీలో వ్యవసాయ విస్తరణాధికారి, పశుపోషణ, చేపల పెంపకం, చిన్నతరహా పరిశ్రమలు, ఆరోగ్య శాఖలకు సంబంధించిన ఉద్యోగులందరూ ఒక పూర్తికాల పంచాయతీ మండల కార్యనిర్వహణాధికారి ఆధీనంలో ఉండాలి.
జాతీయ గ్రామీణ ఉపాధి హామీ పథకం పనుల్లో భాగంగా గ్రామాల్లో ఆయా పాలక వర్గాలు ప్రతిపాదించిన పనులకు పంచాయతీల ఖాతాలకే నేరుగా నిధులు లక్షల్లో చేరుతాయి.